OpenLLM-France/wikimedia huggingface dataset:
# Miguel de la Quadra-Salcedo

Miguel de la Quadra-Salcedo y Gayarre (Madrid, 30 d'abril de 1932 - 20 de maig de 2016) va ser un reporter i esportista, especialitzat en les proves de llançament. Als quatre anys es va mudar amb la seva família a Pamplona fet pel que sempre es considerà basc-navarrès. Va ser director i fundador del programa d'estudis i aventures Aventura 92, posteriorment conegut com a Ruta Quetzal.
Gairebé tota la seva carrera esportiva va competir com a independent sense equip, però l'any 1960 va formar part de la secció d'atletisme del Reial Madrid. Va aconseguir nou campionats d'Espanya, sis a disc, dos a pes i un llançament de martell, i també 14 plusmarques nacionals en llançament de martell i disc. Va batre la plusmarca mundial de javelina, però la Federació Internacional no va homologar el seu rècord perquè va utilitzar una nova tècnica, l'estil "Erauskin". Després dels Jocs Olímpics d'Estiu de 1960 a Roma, va treballar per al Govern colombià com etnobotànic a la selva i, el 1963, va tornar a Espanya on va ser contractat per TVE com a reporter. Fou l'impulsor de la Ruta Quetzal BBVA, declarada d'interès universal per la UNESCO.

## Referències

* 1 2 «Mor el reporter Miguel de la Quadra Salcedo». El Periódico, 20-05-2016 [Consulta: 20 maig 2016].
* ↑ «El personaje:Miguel de la Quadra-Salcedo». Ruta Quetzal BBVA, 2005 [Consulta: 20 maig 2016].
* 1 2 «Muere Miguel de la Quadra-Salcedo». Sport, 20-05-2016 [Consulta: 20 maig 2016].
* ↑ «Muere el reportero y deportista Miguel de la Quadra-Salcedo». La Vanguardia, 20-05-2016 [Consulta: 20 maig 2016].
# Les Bordes d'Arfa

Les Bordes d'Arfa és un nucli del municipi de la Ribera d'Urgellet, a l'Alt Urgell. Les Bordes d'Arfa és un dels molts llogarets i nuclis de la Ribera d'Urgellet, municipi que compren molts pobles petits i despoblats. Les Bordes d'Arfa deuen el seu nom a la vila d'Arfa, situada a la dreta del riu Segre. Actualment té 35 habitants i es troba a l'esquerra del Segre, en el camí d'Arfa a la carretera de la Seu d'Urgell, en un lloc força pla. S'hi pot trobar un parell de restaurants i limita amb el polígon industrial d'Arfa i Montferrer.

## Referències

* ↑ GGCC, Ribera d'Urgellet: Situació i presentació.
# Lake Waccamaw

Lake Waccamaw és una població dels Estats Units a l'estat de Carolina del Nord. Segons el cens del 2000 tenia 1.411 habitants.

## Demografia

Segons el cens del 2000, Lake Waccamaw tenia 1.411 habitants, 529 habitatges i 356 famílies. La densitat de població era de 158,4 habitants per km².
Dels 529 habitatges en un 23,6% hi vivien nens de menys de 18 anys, en un 55,4% hi vivien parelles casades, en un 9,8% dones solteres, i en un 32,7% no eren unitats familiars. En el 30,2% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,67.
Per edats la població es repartia de la següent manera: un 19,9% tenia menys de 18 anys, un 5,4% entre 18 i 24, un 20,8% entre 25 i 44, un 27,1% de 45 a 60 i un 26,7% 65 anys o més.
L'edat mediana era de 48 anys. Per cada 100 dones de 18 o més anys hi havia 79,1 homes.
La renda mediana per habitatge era de 47.692 $ i la renda mediana per família de 57.500 $. Els homes tenien una renda mediana de 36.597 $ mentre que les dones 22.054 $. La renda per capita de la població era de 23.502 $. Entorn del 6,8% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Waccamaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lake Waccamaw». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Rogers (Nebraska)

Rogers és una vila dels Estats Units a l'estat de Nebraska. Segons el cens del 2000 tenia 95 habitants.

## Demografia

Segons el cens del 2000, Rogers tenia 95 habitants, 32 habitatges, i 19 famílies. La densitat de població era de 215,8 habitants per km².
Dels 32 habitatges en un 40,6% hi vivien nens de menys de 18 anys, en un 56,3% hi vivien parelles casades, en un 3,1% dones solteres, i en un 40,6% no eren unitats familiars. En el 28,1% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 4.
Per edats la població es repartia de la següent manera: un 30,5% tenia menys de 18 anys, un 7,4% entre 18 i 24, un 34,7% entre 25 i 44, un 17,9% de 45 a 60 i un 9,5% 65 anys o més.
L'edat mediana era de 34 anys. Per cada 100 dones de 18 o més anys hi havia 144,4 homes.
La renda mediana per habitatge era de 40.625 $ i la renda mediana per família de 36.875 $. Els homes tenien una renda mediana de 26.875 $ mentre que les dones 26.875 $. La renda per capita de la població era de 15.374 $. Cap de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rogers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Rogers». American Fact Finder. Oficina del Cens dels Estats Units, 12-01-2010.
# Oleg Kagan

Oleg Moisséievitx Kagan, rus: Олег Моисеевич Каган, (Iujno-Sakhalinsk, Illa de Sakhalín, 22 de novembre de 1946 - Múnic, (Alemanya), 15 de juliol de 1990) fou un violinista soviètic.
Inicià els seus estudis musicals en el Conservatori Latvian, de Riga (Estònia) el 1953, sota la direcció de Joachim Braun, i el 1959 s'instal·là a Moscou, on rebé les ensenyances de David Óistrakh, el qual va veure en Kagan unes sensibilitats que el convertiren després en el millors i més apreciat dels seus deixebles. Després d'assolir nombrosos guardons en concursos internacionals europeus, la seva carrera com a violinista començà espectacularment, afavorit per les seves actuacions amb el pianista Sviatoslav Richter, amb el que actuà en nombroses ocasions des de 1969. Així mateix actuà amb la seva esposa, Natàlia, una de les grans interpretes del violoncel.
El 1989 ambdós fundaren a Moscou una agència de concerts independent, coneguda com a MMM (Música, Misericòrdia i Pau), amb l'objectiu de protegir els joves valors i permetre'ls mostrar les seves aptituds a l'estranger, aprofitant les enormes qualitats de la tradició musical soviètica. També s'instal·là a Múnic, residència que compartia amb Óistrakh, i als voltants d'aquesta ciutat fundà un festival.
Del seu mestre Óistrakh heretà un excepcional sentit del desenvolupament de la dicció musical, que li permetia obtenir sonoritats generosament sensibles del instrument, amb un repertori molt ample. Un càncer trencà la carrera d'aquest violinista quan calia esperar d'ell la seva definitiva consagració com un dels grans intèrprets del segle xx, esdevenir que els seus registres discogràfics avalen sens cap mena de dubte.

## Bibliografia

* Enciclopèdia Espasa Volum dels anys 1991-92, pàg. 145 (ISBN 84-239-4363-1)
# Mas de Manresa (Horta de Sant Joan)

El Mas de Manresa és una obra de Horta de Sant Joan (Terra Alta) inclosa a l'Inventari del Patrimoni Arquitectònic de Catalunya.

## Descripció

Conjunt d'edificacions unides, de diferents propietaris (quatre), amb diferents usos i estats de conservació. S'utilitza com a segona residència, magatzem agrícola i hostalatge de turisme rural.
A l'interior d'un dels edificis hi trobem l'antiga maquinària d'un molí d'oli amb pedres circulars i un molí d'oli tipus grec, excavat a la roca del segle V ane.

## Història

Dins la finca, sobre el turó posterior, s'hi troben les restes d'un forn ibèric de ceràmica amb restes de terra cuita escampades per terra. L'accés al forn s'ha de realitzar a peu per terreny abrupte.

## Referències

* 1 2 3 «Mas de Manresa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Ramon Enrich

Ramon Enrich (Igualada, 1968) és un pintor i escultor català. La seva vocació d'artista es va despertar per influència del seu pare, Ramon Enrich, fabricant de gèneres de punt amb un talent autodidacte per al dibuix, per a la música i l'arquitectura. Això va fer que, des de petit, visqués un aprenentatge constant.
Han escrit sobre l'obra de Ramon Enrich autors com Narcís Comadira, Daniel Giralt Miracle, Luis Eduardo Aute o Anton Maria Espadaler.

## Referències

* ↑ Avui parlem amb Ramon Enrich, pintor i dissenyador gràfic
* ↑ Revista d'Igualada, Espai Gràfic. Narcís Comadira
* ↑ Revista d'Igualada, Indrets de l'imaginari. Daniel Giralt Miracle
* ↑ Michael Dunev Art projects, Ramon Enrich Arxivat 2010-08-06 a Wayback Machine.
* ↑ La Vanguardia, El cementerio. Anton Maria Espadaler

## Enllaços externs

* L'igualadí Ramon Enrich reflecteix l'ànima del Tricentenari
# Mimon

Mimon és un gènere de ratpenats de la família dels fil·lostòmids que viuen a Centreamèrica i la meitat nord de Sud-amèrica.

## Taxonomia

* Ratpenat de llança de Bennett (M. bennettii)
* Ratpenat de llança de Cozumel (M. cozumelae)

## Referències

* ↑ Distribució (anglès)

## Enllaços externs

* The Taxonomicon Arxivat 2016-03-03 a Wayback Machine. (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Lake Wissota

Lake Wissota és una concentració de població designada pel cens dels Estats Units a l'estat de Wisconsin. Segons el cens del 2000 tenia 2.458 habitants.

## Demografia

Segons el cens del 2000, Lake Wissota tenia 2.458 habitants, 966 habitatges, i 711 famílies. La densitat de població era de 251,1 habitants per km².
Dels 966 habitatges en un 33,1% hi vivien nens de menys de 18 anys, en un 64% hi vivien parelles casades, en un 5,9% dones solteres, i en un 26,3% no eren unitats familiars. En el 18,7% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,2% tenia menys de 18 anys, un 7% entre 18 i 24, un 29,3% entre 25 i 44, un 26,3% de 45 a 60 i un 12,2% 65 anys o més.
L'edat mediana era de 39 anys. Per cada 100 dones de 18 o més anys hi havia 100,5 homes.
La renda mediana per habitatge era de 48.906 $ i la renda mediana per família de 62.120 $. Els homes tenien una renda mediana de 35.526 $ mentre que les dones 22.813 $. La renda per capita de la població era de 23.851 $. Aproximadament el 0,6% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Wissota» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Wissota». American Fact Finder. Oficina del Cens dels Estats Units, 12-01-2010.
# Roan (Noruega)

Roan és un antic municipi del comtat noruec de Sør-Trøndelag. Té 961 habitants (2016) i té una superfície de 374.91 km².

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
# Oleiros

* Per a altres significats, vegeu «Oleiros (Portugal)».
Oleiros és un municipi de la província de la Corunya a Galícia. Pertany a la comarca de la Corunya. Limita al nord amb la ria d'Ares, a l'est amb Sada i Bergondo, al sud amb Cambre i Culleredo i a l'oest amb la Corunya i la ria d'O Burgo.

## Demografia

Oleiros tenia l'any 2017 una població de 35.198 habitants, essent el segon municipi més poblat de la comarca de la Corunya i el desè de Galícia.
Evolució demogràfica :
| 1900 | 1930 | 1950 | 1981 | 2004 |
| 6.972 | 9.115 | 10.564 | 15.039 | 29.671 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Dexo (Santa María)
* Dorneda (San Martiño)
* Iñás (San Xorxe)
* Liáns (Santaia)
* Maianca (San Cosme)
* Oleiros (Santa María)
* Perillo (Santa Locaia)
* San Pedro de Nós (San Pedro)
* Serantes (San Xián)

## Llocs d'interès

* Platja de Santa Cristina
* Platja de Bastiagueiro
* Platja de Portocovo
* Platja de Mera
* Castell de Santa Cruz
* Museu dels Oleiros
* Casa Charry
* Estàtua de Che Guevara

## Enllaços externs

* Web de'Ajuntament d'Oleiros (castellà)
* Blog amb info d'Oleiros
* Weblog d'Oleiros Arxivat 2018-12-15 a Wayback Machine.
* Web Parroquial+
* Web Associació de veïns d'Oleiros "ANDURIÑA" Arxivat 2010-05-29 a Wayback Machine.
# Mas de Mansió

El Mas de Mansió és una obra de Tarragona protegida com a Bé Cultural d'Interès Local.

## Descripció

Mas de considerables proporcions, del qual destaca el cos principal de tres plantes i coberta a doble vessant. La façana principal està estructurada en una superposició d'arcades que formen diferents galeries i tancats de terrasses. A la planta baixa hi ha tres arcades centrals més altes, flanquejades per dues menys grans. Al primer pis, les cinc arcades són de la mateixa mida. Finalment, a l'altell la superfície del qual és inferior, només se'n obren tres. Al voltant d'aquest cos hi trobem altres edificacions relacionables amb l'activitat desenvolupada al mas.

## Referències

* ↑ «Mas de Mansió». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Ratpenat cuallarg de Sumatra

El ratpenat cuallarg de Sumatra (Mormopterus doriae) és una espècie de ratpenat de la família dels molòssids que es troba a Indonèsia.
Està amenaçat d'extinció per la pèrdua del seu hàbitat natural.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Missatge (possessió)

El missatge era la persona que es llogava per un determinat espai de temps a una possessió o un lloc (normalment per alguns mesos o un any). Els qui hi treballaven un any sencer solien establir com a data per la fi del contracte la Mare de Déu de Setembre (8 de setembre) a Mallorca i sant Miquel (29 de setembre) a Menorca.
* Pareller
* Porquer
* Pastor
* Bover
* Oguer
* Garriguers

## Referències

* ↑ Alcover, Antoni M.; Moll, Francesc de B. «Missatge». A: Diccionari català-valencià-balear. Palma: Moll, 1930-1962. ISBN 8427300255.
Viccionari
# La risurrezione di Cristo

La risurrezione di Cristo (La resurrecció de Crist) és un oratori compost per Lorenzo Perosi i estrenat a l'Església dels Sants Apòstols de Roma el 13 de desembre de 1898.

## Origen i context

Perosi va compondre aquest oratori l'estiu de 1898, fugint de la tòrrida Roma i instal·lat en un amè poblet anomenat Andorno Micca, al seu país de Biella. Malgrat la seva joventut, amb tot just 26 anys, monsenyor Perosi ja tenia decidida la seva estètica i resolta la seva tècnica, la que va aplicar a tota la seva família d'oratoris. Va confiar el relat, extret de textos sagrats en versió llatina, a una veu de tenor en caràcter d'historiador, i va fer aparèixer, en moments oportuns, a personatges diversos de l'Evangeli. La intervenció més curiosa va a càrrec de dues dones, les dues Maries, la Verge i Magdalena, que ploren la mort de Jesús. I així Pilat i el mateix Messies.

## Representacions

Després de l'estrena, el 13 de febrer de l'any següent es representà a París sota la direcció del mateix compositor i el 2 de març al Cirque d'Eté des Champs Elisées. El 22 d'abril, Arturo Toscanini el dirigeix al Teatro alla Scala de Milà. El juliol de 1936 hi hagué una memorable execució a la plaça de Sant Marc de Venècia, amb Gino Marinuzzi com a director. El juny de 1951 s'inaugura a Roma el nou Auditorio di Palazzo Pio amb La risurrezione di Cristo.

## Moviments

* Dalla morte al sepolcro
* La resurrezione
L'obra s'estructura en dues parts que gaudeixen de visible autonomia. La primera passa mentre Crist és mort i és ombrívola, sofrent i extenuada. La segona narra la Resurrecció i resulta lluminosa, vibrant i acolorida. La presència coral és decisiva i admet, així mateix, una classificació entre veus terrenals i celestials. Hi ha, com sempre en Perosi, una posada en escena que, si bé és virtual, no deixa de ser escènica i amb una música que hereda la tradició de l'oratori barroc italià.

## Referències

* 1 2 «Cronologia della vita, delle opere e delle attività artistiche». Il Coro Polifonico “Lorenzo Perosi” di Misterbianco. Arxivat de l'original el 2013-06-03. [Consulta: 16 juny 2013].
* ↑ Matamoro, Blas. «Ressenya del disc La Risurrezione di Cristo». diverdi.com.
* ↑ «Dades a amadeusonline.net». Arxivat de l'original el 2016-03-03. [Consulta: 16 juny 2013].
# Roan Mountain

Roan Mountain és una concentració de població designada pel cens dels Estats Units a l'estat de Tennessee. Segons el cens del 2000 tenia 1.160 habitants.

## Demografia

Segons el cens del 2000, Roan Mountain tenia 1.160 habitants, 484 habitatges, i 351 famílies. La densitat de població era de 60,4 habitants/km².
Dels 484 habitatges en un 31,6% hi vivien nens de menys de 18 anys, en un 56% hi vivien parelles casades, en un 14% dones solteres, i en un 27,3% no eren unitats familiars. En el 24,8% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,6% tenia menys de 18 anys, un 7,2% entre 18 i 24, un 30,1% entre 25 i 44, un 24,1% de 45 a 60 i un 15,1% 65 anys o més.
L'edat mediana era de 38 anys. Per cada 100 dones de 18 o més anys hi havia 95,6 homes.
La renda mediana per habitatge era de 17.813 $ i la renda mediana per família de 24.524 $. Els homes tenien una renda mediana de 19.044 $ mentre que les dones 20.792 $. La renda per capita de la població era de 12.046 $. Entorn del 23,4% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roan Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Roan Mountain». American Fact Finder. Oficina del Cens dels Estats Units, 12-01-2010.
# Ni Tian

Ni Tian (en xinès: 倪田; en pinyin: Ní Tián) que va rebre el nom Baotian quan va néixer, també conegut com a Mogeng i Modaoren, fou un pintor xinès que va viure en el darrer període de la dinastia Qing i els primers anys de la república. Va néixer el 1855 a Jiangdu, província de Jiangsu i va morir el 1919. Va utilitzar la forma curta del seu nom, Tian. Va residir a Xangai. Fou un artista de pintures amb color. Els seus temes eren flors, ocells i altres animals. Ocasionalment pintava paisatges.

## Referències

* Part de la informació prové de l'article dedicat a aquest artista a la Wikipedia en llengua anglesa.

## Enllaços externs

* http://hua.umf.maine.edu/China/SMpainting/pages/10582wNiTian.html Arxivat 2016-03-03 a Wayback Machine.
# Masia Font Santa

La Masia Font Santa és una obra de Sant Pere de Torelló (Osona) protegida com a Bé Cultural d'Interès Local.

## Descripció

Edifici civil. Masia de planta rectangular coberta a dues vessants amb el carener perpendicular a la façana, orientada a migdia. La vessant de llevant és més llarga que l'altra i el portal es troba descentrat. Consta de planta baixa i dos pisos. A les parts baixes és construïda amb pedra i a les superiors de tàpia i totxo, està arrebossada deixant els elements de ressalt a pedra vista. L'estat de conservació és bo. L'edificació es troba envoltada per dependències agrícoles.

## Història

Es troba a 2 km de la vila, vers el Sud. Es troba a pocs metres del que fou l'antic balneari de Font Santa, on hi havia una deu d'aigües sulfuroses, estudiades al 1840. El seu propietari, Manuel de Parrella, hi feu construir un balneari el 1847.
Avui el balneari es troba abandonat i semi enrunat, mentre que el mas continua amb les seves tasques agrícoles.
Es desconeix si el nom del mas era de Font Santa des dels orígens o va adoptar el nom del balneari al segle xix.

## Referències

* 1 2 3 4 5 «Masia Font Santa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Ratpenat d'orelles rodones de Davis

El ratpenat d'orelles rodones de Davis (Lophostoma evotis) és una espècie de ratpenat que es troba a Belize, Guatemala, Hondures i Mèxic.

## Referències

Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :